b'\n_START_ARTICLE_\nPerunan mukulan t\xc3\xa4rkkelyspitoisuus\n_START_PARAGRAPH_\nPerunan mukulan t\xc3\xa4rkkelyspitoisuudella tarkoitetaan solujen t\xc3\xa4rkkelysjyv\xc3\xa4sten osuutta mukulan koko tuorepainosta. T\xc3\xa4rkkelys muodostaa p\xc3\xa4\xc3\xa4osan, noin 70-80\xc2\xa0%, perunan kuiva-aineesta._NEWLINE_Eri perunalajikkeiden t\xc3\xa4rkkelyspitoisuus vaihtelee suuresti, Suomessa 10 ja 20 prosentin v\xc3\xa4lill\xc3\xa4, ja vaikuttaa ratkaisevasti perunan keittolaatuun. Matalat\xc3\xa4rkkelyksiset lajikkeet ovat keitettyin\xc3\xa4 vetisi\xc3\xa4/kiinteit\xc3\xa4, korkeat\xc3\xa4rkkelyksiset jauhoisia/rikkikiehuvia._NEWLINE_T\xc3\xa4rkkelyspitoisuus ja kuiva-ainepitoisuus, mitataan laskemalla veteen upottamalla perunan ominaispaino (ominaispaino=paino ilmassa/(paino ilmassa-paino vedess\xc3\xa4)), jota vastaava t\xc3\xa4rkkelyspitoisuus saadaan muuntokaavalla: t\xc3\xa4rkkelyspitoisuus = 214,53 * (ominaispaino \xe2\x80\x93 217,76).'